khistorydata/jeongjo-sjw-relations huggingface dataset:
정조 9년
乙巳三月十九日卯時。上詣皇壇。望拜禮入侍時。行都承旨李致中。行左承旨李得臣。右承旨趙興鎭。左副承旨李祖承。右副承旨李集斗。假注書韓興裕李敬五。記事官金鳳顯尹行任。檢校直提學徐有防。直提學朴祐源。檢校直閣金載瓚徐龍輔鄭東浚。待敎李崑秀。藥房提調徐有隣。以次侍立。上具翼善冠衮龍袍。乘輿出協陽門。下敎曰。承旨前望單子入之。以金魯淳頒布。命書傳敎曰。新除授承旨。牌招察任。至明政門外。下敎曰。大臣去來知入。命兼春秋。傳諭諸大臣。鳳顯承命退出。又命同副承旨。馳往傳諭大臣。去來斯速知入。集斗承命退出。右副承旨金魯淳。承牌追入。由靑陽門。詣春塘臺入小次。命左承旨入侍。得臣進前。上曰。闕字牌陪進與否。奉審以來。得臣承命出還奏曰。已爲陪進矣。上曰。皇朝人子孫。參班擧案捧入。賤臣承命持入。上命致中讀奏訖。鳳顯還奏曰。臣承命傳諭于諸大臣則以爲。嚴敎之下。惶懍震越。不得入來云矣。集斗還奏曰。臣敬奉聖諭。傳諭于諸大臣則以爲。臣等雖被鈇鉞之誅。勢難參班云矣。上改具翼善冠黑圓領袍。詣版位。行四拜禮。諸臣具以黑團領。行禮如儀訖。還入小次。改具翼善冠衮龍袍。乘輿以出。命皇朝人子孫。忠臣子孫入侍。皇朝人子孫同知王漢禎。前同知王道平。御營騎士王泰壽王漢柱。前萬戶王道吉。閑良王道肅王道謙王道恒王道默王道純王道均。別騎隊王致善。護軍李宗胤。內禁衛李光遇。御營騎士鄭弘喆鄭昌仁。前郡守田德雨。閑良田聖龍。守門將陳景文。兼司僕陳就大。羽林衛陳德祚陳德裕。閑良陳喆華。前營將黃世中。前奉事康思賢。閑良康敏堯康思沈明仁白。都監別武士馮慶祿。別騎隊馮慶禹。訓鍊奉事馮慶文。忠臣子孫典簿尹煜。幼學尹瑩尹尹行勉尹行順。都監哨官吳彦儁。瓦署別提金履鎬。典籍金履翼。幼學金履平。廣興奉事金在明。戶曹正郞洪元燮。幼學洪道泳洪龜泳洪秉玉。宣傳官趙㞳。前府使趙岱。幼學趙。副司果李翼晉。都摠都事林栽洙等。以次進奏職姓名訖。命書傳敎曰。提督李如松六代孫光遇收用事。再昨年昨年。連有承傳。而銓曹尙不收用云。是豈收錄之本意。宣傳官待窠。卽爲調用。仍進發。至靑陽門。命兵判入侍。兵曹判書趙時俊。承命進前。上曰。皇朝人子孫。年年召見。尙未行收用之典。是豈召見之本意。武弁中。爲人身手之可合奬用者。卿須詳審擇取。後日登對時。稟達。可也。由銅龍門協陽門還內。諸臣以次退出。
정조 9년
乙巳三月十九日辰時。上御重熙堂。軍士房承旨入侍時。右承旨趙興鎭。記事官朴能源李崑秀尹行任。以次進伏訖。上曰。大臣去夜請對時。有言送院中事乎。興鎭曰。初無言送政院之事。而直爲請對矣。上曰。大臣之尙今待命過矣。而院中擧行。亦不成說矣。上曰。兼春秋入侍。金鳳顯進伏。上曰。提調及待令諸閣臣入侍。鳳顯承命出。與徐有隣徐有防朴祐源徐龍輔鄭東浚偕入進伏。上曰。皇朝人抄出文書。注書出去持入。可也。賤臣承命捧入。命書傳敎曰。昨年以文忠公金尙容。文正公金尙憲子孫收用事。已有下敎。而銓曹尙不檢擬云。申飭銓曹。卽爲調用。今因言端聞之。三學士則昨年致祭。忠烈顯節祠。年前亦已致祭。而文忠文正本家。尙未賜祭云。明日遣右副承旨金魯淳致祭。祭文當親撰以下矣。出身李光遇。以李提督孫。故俄令銓曹。待宣傳官窠調用。而前銜別軍職中。田德雨李宗胤田見龍等。俱是皇朝人子孫。故向來使之待令。聞見龍在外任。不得一體待令云。待其上來。卽爲待令。此外皇朝人子孫中。可合收用人。令各營門。相當窠次次收用。曾在先朝。每逢是日。屢下收錄之敎。予所仰覩而仰聆者。今玆之敎。一以寓風泉之感。一以寓繼述之意也。上曰。別軍直李潤彬待令。仍命退。諸臣以次退出。
정조 9년
乙巳三月十九日酉時。上御誠正閣。右副承旨入侍時。右副承旨金魯淳。假注書李敬五。記事官金鳳顯李崑秀。以次進伏訖。上曰。金吾堂上入侍。賤臣承命出。與判義禁金鍾秀。知義禁徐有隣李在簡。同義禁金尙集偕入進伏。鍾秀等進前曰。罪人朱炯采。窮凶情節。旣已綻露。其在重獄體之道。不可仍置捕廳。請移送王府。窮覈黨與。斷不可已矣。上曰。予豈不念鞫體之爲重。而捕廳文案。極其妖誕。從當商量下敎也。仍命書左議政洪樂性書啓批旨。又命書傳敎曰。文正公金尙憲祀版。雖在驪州本第。聞其奉祀孫。自任所姑未上來云。文正家致祭。待其奉祀孫上來。設行事。分付。仍命退。諸臣以次退出。
정조 9년
行都承旨李致中坐。行左承旨李得臣坐。右承旨趙興鎭坐。左副承旨李祖承坐直。右副承旨金魯淳坐。同副承旨李集斗坐直。注書朴能源仕一員未差。假注書李敬五仕直。事變假注書洪義浩仕。
정조 9년
傳于李集斗曰。左副承旨入侍。
정조 9년
以抄啓文臣成種仁推考傳旨。傳于李集斗曰。分揀。
정조 9년
以平安監司狀啓。乙巳武科回榜人。癃病不得上送事。傳于李集斗曰。觀此狀辭。順川郡蜜田面。有乙巳武科回榜人朴慶瑞云。而癃病不得登進爲言。前此三人之回榜。已極奇稀。又聞有此一人。豈可無別般示意之擧。特爲加資。依京中例。自監營給宴需。仍令地方官。設樂以餽之。以示朝家追感榜名之意。擧行之後。形止使之狀聞事。下諭于平安監司。
정조 9년
李致中啓曰。今三月二十二日。祿都目政事。爲之之意。敢啓。傳曰。知道。
정조 9년
李集斗。以弘文館言啓曰。新除授修撰李敬一。卽爲牌招察任。何如。傳曰。允。
정조 9년
以修撰李敬一牌不進罷職傳旨。傳于李集斗曰。只推。
정조 9년
李祖承。以兵曹言啓曰。今三月二十一日。武臣賓廳講書日次。而當此設鞫之時。不得循例擧行。今姑停止之意。敢啓。傳曰。知道。
정조 9년
李得臣。以義禁府言啓曰。金載九李元福。兄弟之間。猶與爲他人代射有異。移送兵曹。嚴棍放送事。命下矣。保放罪人金載九李元福等。出付兵曹之意。敢啓。傳曰。知道。
정조 9년
李祖承。以兵曹言啓曰。義禁府赦單子批旨內。金載九李元福。兄弟之間。猶與爲他人代射有異。移送兵曹。嚴棍放送事。命下矣。依傳敎。代射罪人金載九李元福。各嚴棍十五度後。放送之意。敢啓。傳曰。知道。
정조 9년
判尹金鍾秀疏曰。伏以。臣負犯至重。身名都敗。尙全危喘。已是分外。復入脩門。夢亦不到。而敢藉輿討之義。自壞廉防之重。至於一邊聲罪之章。交積公車。而一邊束帶比肩。自同平人。尤是輿儓之所共駭。求以伸臣分。而反以傷臣分。跼天蹐地。置身無處。頃上一疏。粗暴煩冤之私。及伏奉批旨。諄諄近二百言。慰撫之懇惻。開釋之丁寧。一皆推置心腹。直是曠絶古今。臣奉讀未半。自不覺聲淚之俱發也。區區寸心。天日無遺照。臣雖卽日滅死。可以瞑目於地下。擬俟鞫事粗訖。旋卽告歸矣。京兆新除。又降於帳殿昵侍之際。以公以私。非不知卽地肅命。道理則然。而終不敢焉。則情雖可悲。迹涉無憚。中心懍蹙。靡所自容。噫。前疏所陳覈實之請。旣蒙聖上昭晢無餘。至以悉燭爽誤爲敎。則到今雖不敢猥申前請。而人言之危怖慘毒。至今骨顫而夢噩。人臣蒙此惡名。而不能剖心以自明。尙云冥頑之甚。付之過境。是豈人理之所敢出哉。嗚呼。臣身之汚衊。不可洗矣。天下之大防。不可毁矣。沒身自廢。不足以贖罪。官職去就。初非所可論。而誤恩之荐疊。愈往愈加。劇地之多日虛縻。旣深惶恐。鞫事之目下去就。尤屬難處。玆不得不擧首鳴號。伏乞天地父母。曲垂矜察。亟命遞解臣本兼諸任。仍命有司。將臣前後罪犯。議臣當被之律。使王綱肅而私分安焉。臣無任戰灼悸恐之至。答曰。省疏具悉。旣承向日疏批。寧或復提本事。前此多少人言。奚特爽誤。無非貝錦。一味任他口氣。亦出於爲卿地。卿若不能領會此箇事理。則如是引義。猶無怪也。否則備例辭章。不幾於欠誠。然以見帶實職。俾得一伸廉隅。亦合禮使之義。卿所帶京兆之任。今姑許解。繼此若有實職除命。切勿更事辭遜也。
정조 9년
兵曹口傳政事。副司直金鍾秀。
정조 9년
司直洪良浩疏曰。伏以。臣猥以疎愚。伏奉胎室董役之命。得免僨事。可幸無罪。乃於反面之日。遽叨陞秩之寵。恩出常格。愧切罔功。臣誠驚惶隕越。感涕盈襟。噫。今此加封之典。實出我聖上追慕不匱之思。如臣無似。徒以職掌之事。粗效往役之義。若其首尾幹事之勞。實賴差員輩奔走效力耳。臣則不過臨時奉審。看檢大體而已。有何尺寸之可紀。而混蒙晉擢之殊恩。臣心愧忸。固無論已。獨不有傷於聖朝嚬笑之節乎。仍伏念臣。以昔年宮坊舊物。遭逢盛際。昨秋上冊之禮。今春敦匠之役。竝被恩典。獨偏臣身。仰愴俯榮。有倍他人。而況以孤畸之蹤。過蒙拂拭之渥。數年之間。資級超躐。冥升至此。怵然不寧。如集于木。昨以侍衛入闕。無所逃避。一伸叩謝之忱。而反省慙靦。益無所措。玆敢露章自列。仰暴情懇。伏乞聖明。念恩賞之不可太濫。察名器之不可冒玷。亟命還收。新授資級。以幸公私。不勝幸甚。臣無任屛營祈懇之至。答曰。省疏具悉。特命陞資。蓋拔例之意。卿其勿辭行公。
정조 9년
大司憲洪檢。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。校理趙弘鎭申耆。副校理鄭萬始嚴思憲。正言李彦祜柳畊。修撰成種仁。副修撰金履鏞兪漢敬啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。夬正王法。答曰。不允。
정조 9년
大司憲洪檢。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。正言李彦祜柳畊啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。夬施王章。請亟令王府。夏賊之親屬奴傔。嚴加訊問。請亟寢夏賊子女。待年用法。及斗恒爲奴之命。仍令王府。劃卽正法。少洩一國臣民之憤。答曰。不允。
정조 9년
持平李永穆啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。快正典刑。請亟寢李魯春島配之命。仍令王府。還囚南間。設鞫嚴問。期於得情。請尹得孚。嚴鞫得情。答曰。不允。
정조 9년
正言柳畊啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。設鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春島配之命。仍令王府。還囚南間。設鞫嚴問。期於得情。請尹得孚。亟令王府。嚴鞫得情。答曰。不允。
정조 9년
乙巳三月二十日午時。上御重熙堂。左副承旨入侍時。左副承旨李祖承。記事官朴能源金鳳顯李崑秀。以次進伏訖。上曰。明日致祭。何承旨進去乎。祖承曰。右副承旨當進去矣。上曰。今日坐直誰也。祖承曰。臣與同副承旨矣。上命退。諸臣以次退出。
정조 9년
乙巳三月二十日申時。上御重熙堂。同副承旨入侍時。同副承旨李集斗。假注書李敬五。記事官金鳳顯尹行任。以次進伏訖。上曰。坐直右位入侍。左副承旨李祖承。承命進伏。上命書傳敎曰。判尹前望單子入之。以平安監司狀啓。价川郡民家燒火事。命書傳敎曰。被燒民戶。至於此多。聞甚矜惻。各別顧助。速卽奠接。會付穀題給。亦依他邑近例爲之事。令廟堂卽爲行會。仍命退。承史以次退出。
정조 9년
李得臣啓曰。諸道査啓之過限不爲擧行處。該房察推事。曾有下敎矣。原春道寧越嚴聖澤。擊錚査啓。正月行關。今過五十日之限。尙不修啓。誠極未安。該道道臣。推考警責。何如。傳曰。允。
정조 9년
以洪忠監司狀啓。還穀加分事。傳于李祖承曰。依狀請施行事。令廟堂分付。
정조 9년
傳于李得臣曰。政官牌招開政。
정조 9년
有政。吏批。判書李命植。參判徐有防進。參議未差。行都承旨李致中進。以黃昇源爲吏曹參議。朴天行爲大司諫。李萬榮爲黃海都事。柳烶爲尙衣主簿。成鼎柱爲童蒙敎官。李東埴爲兵曹佐郞。丁載運爲泰陵直長。崔時淳爲康陵別檢。柳範休爲泰陵參奉。李師中爲康陵參奉。趙雲絅爲永祐園參奉。沈銖爲典籍。姜文岳爲內瞻奉事。徐有年爲典獄參奉。
정조 9년
兵批。判書趙時俊。參判李文源。參議安聖彬病。參知柳誼入直進。左副承旨李祖承進。以吳毅常爲宣傳官。李昌培爲訓鍊僉正。同知單劉興祿。僉知三單全命洪檊張成漢。副護軍尹東休李煜李基成。副司直李亨元洪仁浩洪樂淵金養根。副司果柳烶沈銖韓弘裕李在沆。
정조 9년
判尹前望單子入之。李在簡落點。
정조 9년
傳于李集斗曰。禮曹判書前望單子入之。
정조 9년
禮曹判書前望單子入之。趙㻐落點。
정조 9년
傳于李集斗曰。庭鞫明日爲之。
정조 9년
李集斗。以弘文館言啓曰。修撰李敬一。旣有只推之命。卽爲牌招察任。何如。傳曰。允。
정조 9년
李集斗。以禮曹言啓曰。因慶尙道進士金夢彩等。請贈判書崔晛賜諡事上疏。本曹覆啓批旨內。議大臣稟處事。命下矣。依聖敎。就議于大臣。則議政府領議政臣徐命善。以爲。因禮曹覆啓。贈判書崔晛。賜諡當否。有議大臣稟處之命矣。崔晛私淑於先正之門。遯跡於昏朝之時。蔚爲山林之尊慕。屢被前輩之推詡。雖謂當世之名臣。未爲過語。第念因其例贈之秩。特許節惠之典。若非節義道學之爲一世表準者。恐難輕議。臣之愚見如此。伏惟上裁云。議政府左議政臣洪樂性。以爲。因贈爵而賜諡。雖非常典。若有學行名節之卓異者。則在朝家旌褒興勸之政。宜有特侈易名之典矣。贈判書崔晛。學問之實履旣篤。謇諤之直節尤著。處經幄而克盡啓沃。任督戰而不伐勳勞。此固不易得於衰世者。而至於當昏朝群凶濁亂之日。不顧危禍。獨秉公議。倡恐傷慈殿之論。主全保永昌之說。貞操毅節。凜然有不可犯者。身見廢棄。而一脈正論。賴以不泯。則特許易名。實合旌褒興勸之政。該曹覆啓所謂不至過濫者。誠有所據。且多已例。則尤有可據。而事係特恩。不敢質對。伏惟上裁云。領中樞府事臣金尙喆。病不獻議。領敦寧府事臣鄭存謙。以爲。贈判書崔晛。夙負士望。礪志篤學。立朝著匪躬之節。處屯有潔身之譽。聖朝賻誄之恩。前輩奬詡之論。可按而考。至於鄕社之致虔。章甫之齊籲。以其景仰之有素。而因例贈之秩。加節惠之典。事係格外。恐難輕議。伏惟上裁云。判中樞府事臣李福源。以爲。贈職與實經不同。必其人有卓異之節行勳勞。然後方許易名。所以重其典也。贈判書崔晛。平日問學之功。立朝謇諤之風。履屯而不改其操。敵愾而不處其勳。聖朝賵誄之典。名碩推奬之論。未嘗以末後一着。揜其全體之美。則鄕黨之至今景仰。士林之齊聲表章。可見人情之所同。而正卿之秩。旣因例贈。節惠之典。實係曠恩。前後特賜之命。恐難援以爲例。伏惟上裁云。大臣之議如此。上裁。何如。傳曰。依僉議施行。
정조 9년
李集斗。以訓鍊都監言啓曰。都監砲手入直於闕內者。固當自兵曹都摠府點檢申飭。而外營入直之軍兵。各有率領之將官。而摠統者大將。省記在於大將所。故兵曹不得巡檢例也。顯廟朝乙卯年九月。兵曹郞廳。稱以巡檢。馳入東南西營。以將官之不卽出見。決棍軍士。其時大將柳赫然。以前所未有之事草記。祗承嚴批之後。至于今。更無此等擧措矣。今月十四日夜。兵曹郞廳。以監軍馳入外各營。數兵而去。以曾無其例之意往復矣。去夜又爲馳入廣智營。而適値該哨官。領軍行巡墻外。不得逢點。然外營宿衛入直。何等嚴重。而兵曹郞官之深夜入營。無省記數兵。有違法例。此雖生疎之致。不可無警責。當該兵曹郞廳推考。此後則依古規禁斷。何如。傳曰。二去乙卯年。則因兵曹巡檢郞官。外營入直將卒點考事。本營請罪草記批旨中。以事甚驚駭。郞官先罷後推爲敎矣。至於今番。點考之兵郞。聞是監軍云。佩持之牌。與巡檢郞通符。猶有間焉。當該監軍等。爲先從重推考。可也。仍傳曰。領軍各有主管。如是處分。而各營若或憑此。巡邏及考察等節。有解弛之弊。此則卿其各別察飭。仍以此意。申飭禁御兩營。可也。
정조 9년
李集斗。以訓鍊都監言啓曰。明日庭鞫時。依頃日例。金虎門軍八十名。廣智營軍三十名。合一百十名。待標信除出。將官率領。六十名布帳外環衛。五十名各門分把。雜人一切嚴禁。事畢後。還入直所。而若値夜深。則宮墻外巡邏。無以分排。依例以附近營守直軍。推移行巡之意。敢啓。傳曰。知道。
정조 9년
李得臣。以左右捕盜廳言啓曰。罪人李奎運。嚴囚左捕廳之意。敢啓。傳曰。知道。
정조 9년
掌令朴長卨啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。快正典刑。請亟寢李魯春島配之命。仍令王府。還囚南間。設鞫嚴問。期於得情。請尹得孚。嚴鞫得情。答曰。不允。
정조 9년
獻納李勉兢啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春島配之命。仍令王府。還囚南間。設鞫嚴問。期於得情。請尹得孚。亟令王府。嚴鞫得情。答曰。不允。
정조 9년
乙巳三月二十一日辰時。上御重熙堂。同副承旨入侍時。同副承旨李集斗。記事官朴能源金鳳顯尹行任。以次進伏訖。上曰。右副承旨。以致祭進去乎。集斗曰。俄已出去矣。上曰。其外諸承旨。皆已仕進乎。集斗曰。然矣。上命退。諸臣以次退出。
정조 9년
乙巳三月二十一日午時。上御重熙堂。軍士房承旨入侍時。右承旨趙興鎭。假注書李敬五。記事官李崑秀尹行任。以次進伏訖。上曰。庭鞫明日爲之。參鞫諸臣。早朝來會事。分付。仍命退。承史以次退出。
정조 9년
行都承旨李致中坐。行左承旨李得臣坐直。右承旨趙興鎭坐。左副承旨李祖承坐。右副承旨金魯淳坐直。同副承旨李集斗坐。注書朴能源仕直一員未差。假注書李敬五仕。事變假注書洪義浩仕。
정조 9년
李集斗。以左右捕盜廳言啓曰。罪人朱炯采。竝其文案。移送義禁府之意。敢啓。傳曰。知道。
정조 9년
李得臣。以左右捕盜廳言啓曰。依下敎。罪人陳東喆。竝其文案。別定軍官一人。押送洪忠道觀察使處之意。敢啓。傳曰。知道。
정조 9년
趙興鎭。以禁衛營言啓曰。今此庭鞫時。依兵曹節目。西營入直軍三十名。新營入直軍三十名。哨官元仁謙率領。罪人結幕處。嚴飭排立。而西營入直軍。則待標信出用。事畢後。竝待標信罷出。還入直所之意。敢啓。傳曰。知道。
정조 9년
傳于李得臣曰。同副承旨入侍。
정조 9년
傳于李得臣曰。庭鞫姑罷。
정조 9년
以平安監司狀啓。中和府民家燒燼事。傳于金魯淳曰。依狀請施行。
정조 9년
傳于金魯淳曰。左副承旨入侍。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。校理趙弘鎭申耆。副校理鄭萬始嚴思憲。正言李彦祜柳畊。修撰成種仁李敬一。副修撰金履鏞兪漢敬啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。快正王法。措辭見上答曰。不允。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。正言李彦祜柳畊啓曰。請彦衡養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後物故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之之患。請亟寢煥億島配之命。仍令王府。加刑得情。快施王章。請亟令王府。夏賊之親屬奴傔。嚴加鞫問。請亟寢夏賊子女。待年用法。及斗恒爲奴之命。仍令王府。劃卽正法。少洩一國臣民之憤。措辭見上答曰。不允。
정조 9년
掌令沈興永啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。請亟寢李魯春島配之命。設鞫嚴問。期於得情。請尹得孚。嚴鞫得情。措辭見上答曰。不允。
정조 9년
正言柳畊啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥戮之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請還寢李魯春絶島定配之命。仍令王府。設鞫嚴問。期於得情。請尹得孚。亟令王府。嚴鞫得情。措辭見上答曰。不允。
정조 9년
乙巳三月二十二日卯時。上御重熙堂。同副承旨入侍時。同副承旨李集斗。記事官朴能源。編修官吳錫齡。記事官尹行任。以次進伏訖。上曰。罪人李奎運推問事。承旨往傳于委官。如有端緖。令都事依例發捕。可也。仍命退。諸臣以次退出。
정조 9년
乙巳三月二十二日辰時。上御重熙堂。左副承旨入侍時。左副承旨李祖承。記事官朴能源。記注官承膺祚。記事官金鳳顯。檢校直閣鄭東浚。原任直閣徐龍輔。以次進伏訖。上曰。推案入之。膺祚承命捧入。上命書大臣議啓批旨。令膺祚往傳于委官。上曰。承旨出去。推案來則次次持入。可也。祖承承命捧入。上曰。庭鞫進去史官入侍。李崑秀進伏。上曰。李判府事。以耆社大臣。纔經萬里行役。勞憊必多。爾往傳諭。其令早還。可也。崑秀承命而退。上曰。檢校直提學入侍。徐有防進伏。上曰。推案催促入之。賤臣承命捧入。上命書議啓批旨出付。諭以炯采結案。辭語未瑩。從後捧入。可也。又命罪人瑮上之。捧草供以奏。又命捧結案以入。賤臣承命往傳于委官。以今方捧結案之意。回奏。上曰。注書更爲出去。以問郞二人加差之意。傳諭。可也。賤臣承命出傳。命退。諸臣以次退出。
정조 9년
乙巳三月二十二日酉時。上御傳命廳。右承旨入侍時。右承旨趙興鎭。記事官朴能源金鳳顯尹行任。以次進伏訖。上曰。瑮賊結案。斯速正書以入事。注書出去。分付。可也。賤臣承命催促回奏曰。今方正書云矣。上曰。罪人下府與否。知入。可也。賤臣承命出問。以已爲下府之意。回奏。上曰。兼春秋出去。罪人光謙。姑勿捧結案。益加盤問之意。傳于委官。可也。鳳顯承命出傳。上曰。罪人結案。催促入之。賤臣出去捧入。上曰。罪人行刑。待明日爲之之意。往傳委官。可也。賤臣承命出傳。上曰。書狀官。後日待令。唐報。兼春秋出去捧入。可也。鳳顯出去捧入。上曰。今日坐直誰也。興鎭曰。左承旨右副承旨矣。仍命退。諸臣以次退出。
정조 9년
行都承旨李致中坐。行左承旨李得臣坐。右承旨趙興鎭坐直。左副承旨李祖承坐。右副承旨金魯淳坐。同副承旨李集斗坐直。注書朴能源仕一員未差。假注書尹悌東仕直。事變假注書洪義浩仕。
정조 9년
李致中啓曰。右承旨趙興鎭。今日不爲仕進。卽爲牌招。何如。傳曰。允。
정조 9년
李得臣啓曰。禁衛營將官來言。今日本營軍兵。日次私習云矣。敢啓。傳曰。知道。
정조 9년
李致中啓曰。御營廳將官來言。今日本廳軍兵。日次私習云矣。敢啓。傳曰。知道。
정조 9년
傳于李集斗曰。右副承旨推考房承旨入侍。
정조 9년
傳于金魯淳曰。金吾堂上入侍。
정조 9년
傳于李得臣曰。庭鞫爲之。
정조 9년
李集斗啓曰。假注書尹悌東。時無職名。令該曹依例付軍職。冠帶常仕。何如。傳曰。允。
정조 9년
傳于趙興鎭曰。左副承旨入侍。
정조 9년
傳于李集斗曰。宣傳官吳毅常改差。其代令該曹口傳差出。
정조 9년
兵曹口傳政事。以申鴻周爲宣傳官。
정조 9년
李集斗。以義禁府言啓曰。大逆不道罪人瑮。旣已承服正刑。其父母妻妾。子女祖孫。兄弟姊妹。子之妻妾。伯叔父兄弟之子。年歲姓名存沒居住。令漢城府考出張籍。亦爲分付五部及各該道。應坐諸人。一一査出。成冊牒報後。依律擧行。而籍沒家産。破家瀦澤。降邑號罷守令等事。令各該司。奉承傳擧行。何如。傳曰。允。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。正言李彦祜柳畊箚曰。伏以。今此瑮賊之窮凶情節。自有逆獄以來。所未聞所未覩者也。何幸乾道孔昭。眞贓畢露。已至於取服結案。固當卽地正法。少洩神人之憤。而今已經夜。日又向晩。迄未擧行。有違不待時之格例。況且臣等昨於鞫庭。目見此賊之形狀。實有晷刻奄奄之慮。臣等非不知姑此遲待。亶爲獄情之究覈。而萬一有徑斃之患。則其爲失刑。孰有大於此者哉。頃年能賊。結案後物故。尙未施孥戮之典。此亦爲懲前之一端。伏乞亟命王府。卽速正法焉。答曰。省箚具悉。所請依施。
정조 9년
乙巳三月二十三日辰時。上御誠正閣。右副承旨與禁府堂上入侍時。判義禁金鍾秀。知義禁徐有隣李在簡。右副承旨金魯淳。記事官朴能源金鳳顯尹行任。以次進伏訖。上曰。推考房承旨入侍。出榻敎李得臣進伏。鍾秀等曰。罪人瑮。昨日結案之後。全廢食飮。奄奄有垂盡之慮。萬一徑斃。則將至失刑。請亟下不待時處斬之命焉。得臣曰。兩司聯箚。已來到。而以國忌齋日。不得入之矣。上曰。入之。鳳顯承命捧入。上命書箚批。仍下敎曰。予之姑待之敎。蓋欲俟鶴伊之捉來。而卿等之言有理。當允從矣。仍命同義禁入侍。金尙集進伏。上曰。罪人結案中。除殘去惡四字。無甚關係。旣有替天行道等說。則不必用此四字矣。且結案中。期在暮春。與三月望日之說。如出一口。旨意之叵測。聲氣之流通。可以推知矣。鍾秀等曰。日勢漸晩。正法一款。不可晷刻遲延矣。上曰。罪人行刑。卽爲擧行。今日庭鞫時委官及藥院都提擧共參。餘外皆令進參於百官序立班。可也。尙集承命先退。上曰。鶴伊之尙無消息。可訝矣。聞捕校今二十日到通川。則彼已十八日。往杆城乾封寺。捕校二十二日到杆城。則彼已二十日發向河東本家。每差退二日。然彼則緩行。捕校疾馳。庶可捕捉。而其不往香山。似或的實矣。大抵諸賊所供中。曰異人。曰神仙。曰畫像云云。疑端不一。眞贓未現。此必是駕虛鑿空。指無爲有。以爲眩亂人心。誑惑一世之計也。香岳有無。異人眞贗。終不可究竟。而到今獄亦老矣。智異山下。旣無人居貌樣。禪苑村里。亦甚虛謊孟浪。若非假作名目。必是盜賊者流。其所謂四先生崔哥金哥等說。皆難準信。而文洋海之遇虎。朱炯采之記夢。俱是假托之言。世豈有仙。眞妖妄耳。鍾秀等曰。諸賊之招。雖甚妖誕。而殊常之事。其端非一。雖非眞箇神仙。眞箇異人。而其情則必有苗脈矣。且炯采爲人極陰凶。加刑之後。一向抵賴。觀其貌樣。非如洋海之妖邪而已。此賊不可循例治之矣。上曰。聞其目光。閃閃射人。果爲殊常。而其南向祝天之說。尤極叵測。而記夢之說。似是假托矣。鍾秀等曰。設令眞箇有夢。此豈可發諸口乎。尤爲巧慝。而奇男子異人等說。皆此賊之供矣。上曰。朱炯一。令捕將査實。則辛丑年爲賣蔘上來。而桃洞有女家之說。亦似假托矣。其所云云。與李奎運。不無相左。然相去數千里。情跡相貫。脈絡暗通。良亦異矣。炯采十萬兵辦出之說。萬萬陰慘。不可晷刻留待矣。鍾秀等曰。此賊加刑之時。少不動心。極爲凶獰矣。得臣曰。諸賊去根之道。稍待日後罪人入來。窮査決折。好矣。上曰。北道多朱姓人乎。得臣曰。此賊似是朱炯質炯离之族屬。而其詳則未知矣。上曰。炯一行査。姑待下敎。可也。李奎運變姓名爲吳道夏。而此亦非本姓名。田哥乃渠本姓云。變幻情跡。尤爲巧惡矣。崔公岌以築堰之說論之。似非兩班矣。魯淳曰。公岌聞是酒客難近之人云矣。鍾秀等曰。洋海究竟之事。必待鶴伊之被捉。而捉來遲速。姑不可必。光謙結案。趁今捧之爲宜乎。上曰。如無徑斃之慮。姑俟之。可也。鍾秀等曰。今番獄事。福榮爲其窩主。而不下一杖之故。終不直招。加刑嚴訊。似好矣。上曰。此賊乃恇怯沒知覺之人。自初不加刑訊。蓋以此也。若加刑。則必發怪怪之說。依前施威嚴問。可也。仍命罪人上之。發問目前。委官先爲議啓。以入。可也。得臣曰。罪人炯采名字。禁堂誤書以入。推考。何如。上曰。置之。仍命退。諸臣以次退出。
정조 9년
乙巳三月二十三日巳時。上御重熙堂。左副承旨入侍時。左副承旨李祖承。記事官朴能源李崑秀尹行任。以次進伏訖。上曰。今番獄事。極爲凶慘。而觀諸罪人供辭。亦甚妖誕。其所謂神仙異人等說。必是假作名目。恐動人心之計也。遐方騷擾。想易詿誤。昔在先朝。戊申逆亂時。曾下哀痛之敎。今番嶺南。不可無曉諭慰撫之擧矣。祖承曰。然矣。命退。諸臣以次退出。
정조 9년
乙巳三月二十三日午時。上御傳命廳。承旨入侍時。左副承旨李祖承。記事官朴能源。記注官承膺祚。記事官金鳳顯。以次進伏訖。上曰。右承旨出牌。可也。賤臣承命出牌。上曰。來待閣臣入侍。賤臣承命而出。與檢校直提學徐有防。二直提學朴祐源。原任直閣鄭東浚偕入進伏。上曰。庭鞫進去史官入侍。尹行任進伏。上曰。推案入之。賤臣承命捧入。上命書大臣議啓批旨。使往傳于委官。賤臣承命出傳。上曰。李奎運本名。乃吳道夏。兼春秋出去。以改書頒布之意。分付。可也。鳳顯承命出傳。上曰。廳注書入侍。尹悌東進伏。上曰。注書出去。推案催促奉入。可也。悌東承命捧入。上命書大臣議啓批旨。往傳于委官。仍命退。諸臣以次退出。
정조 9년
乙巳三月二十三日申時。上御重熙堂。右承旨入侍時。右承旨趙興鎭。假注書尹悌東。記事官李崑秀尹行任。以次進伏訖。上命讀公事訖。命退。承史以次退出。
정조 9년
行都承旨李致中坐。行左承旨李得臣坐。右承旨趙興鎭坐。左副承旨李祖承坐直。右副承旨金魯淳坐直。同副承旨未差。注書朴能源仕。假注書尹悌東仕直。事變假注書洪義浩仕。
정조 9년
李致中啓曰。右副承旨金魯淳。今日不爲仕進。卽爲牌招。何如。傳曰。允。
정조 9년
傳于李得臣曰。承旨入侍。
정조 9년
李得臣啓曰。判義禁金鍾秀。知義禁徐有隣李在簡。有稟達事。來詣請對矣。傳曰。入侍。
정조 9년
傳于李得臣曰。三陟營將未差之代。令該曹口傳差出。
정조 9년
兵曹口傳政事。以李宗胤爲三陟營將。
정조 9년
傳于李祖承曰。當該承旨遞差。
정조 9년
李祖承。以御營廳言啓曰。依傳敎。大逆不道罪人朱炯采罪目。京鄕軍兵及坊民等處。一一曉諭後。沙場梟示之意。敢啓。傳曰。知道。
정조 9년
李祖承。以御營廳言啓曰。依下敎。罪人炯采首級。傳送永興府次。本廳糧餉色從事官尹範行。眼同領去。而傳送之節。令京畿監營。依例擧行之意。敢啓。傳曰。知道。
정조 9년
李得臣。以義禁府言啓曰。大逆不道罪人瑮。應坐諸人。一從當部所報成冊。次子度愼。發遣府都事。拿來囚後。依律文緣坐處絞。子婦繼淑。慶尙道南海縣爲婢之意草記矣。卽接南部牒報內。度愼以出繼於渠叔瑓。納招云。正法罪人之緣坐査出。何等至重。而該部擧行。萬萬疎忽。當該部官拿問定罪。度愼出繼與否。禮斜有無。更令漢城府及禮曹。詳査牒報後。度愼繼淑等。依律擧行。何如。傳曰。允。已於發捕時知之。不必更考禮斜。依法典擧行。可也。
정조 9년
以南部奉事李義玄拿處傳旨。傳于李得臣曰。分揀。
정조 9년
乙巳三月二十四日辰時。上御重熙堂。承旨入侍時。右承旨趙興鎭。記事官朴能源金鳳顯李崑秀。以次進伏訖。上曰。下番翰林。已出去乎。興鎭曰。俄已出去矣。上曰。慶尙道界首主人處。已分付乎。興鎭曰。已爲分付矣。興鎭曰。罪人炯采廢食。恐有徑斃之慮矣。上曰。各別救療之意。分付。可也。仍命退。諸臣以次退出。
정조 9년
乙巳三月二十四日巳時。上御誠正閣。金吾堂上入侍時。判義禁金鍾秀。知義禁徐有隣李在簡。行左承旨李得臣。假注書尹悌東。記事官金鳳顯李崑秀。以次進伏訖。上命進前。鍾秀等進前曰。罪人炯采。已捧結案之後。全廢食飮。恐有徑斃之慮矣。上曰。此賊之凶頑獰慝。與他賊有異。旣有都元帥大將之說。則當以軍律擧行。而以洋海招辭觀之。起兵北道之說。旣已綻露。予意則下送北道。依軍律梟示。以遐土之士民。使之知警。未知如何。鍾秀曰。此賊罪惡。前萬古所未有之。不可止用軍門梟示之律而已。有隣在簡等曰。此賊之罪惡貫盈。亦不可下送北道。只令一道之民知警矣。上曰。此賊情節。萬萬凶慘。非但咸鏡一道。西路亦多誑惑者云矣。得臣曰。朱哥本來北道鄕人中第一。而誑惑愚民云矣。鍾秀等曰。此賊本來極凶獰之人。自稱天文易理。無不知之。其爲同謀弟子。必多有之。以其本道本邑。各別査劾。似好矣。上曰。此賊之目光。閃閃射人云。然否。鍾秀曰。果然矣。目光異於常人。故諸臣之所見皆然矣。上曰。此賊之病狀猝重云。果難往北道耶。命知義禁。出問入直都事。使之知入。在簡承命。出問回奏曰。此罪人氣息奄奄云矣。上曰。永興民戶幾許。得臣曰。臣年前待罪此邑。故知之矣。民戶所籍。乃一萬二千餘戶。而其中亦不無漏戶矣。上曰。楊州民戶幾許耶。鍾秀曰。此亦萬餘戶矣。上曰。訓將與兵判入侍。賤臣承命出。與具善復趙時俊進伏。上曰。炯采有物故之慮。故判義禁方奏達。而都元帥大將之說及起自北方之說。旣出招辭。則自軍門梟示。不害爲聽聞。而亦爲警衆之道。以何軍門擧行乎。善復曰。都監則異於他軍門。本來宿衛之士。不可擧行。而以禁御兩營中。擧行無妨矣。上曰。前或有如此之例否。善復曰。戊申年亦有此例矣。上曰。御將之病。近則何如。善復曰。差有減勢云。暫時擧行。何難之有。上曰。注書出去。御營廳從事官發牌以來。賤臣承命出傳回奏。上曰。罪人朱炯采。令軍門。沙場依軍律梟示。出榻敎善復曰。向來趙圭鎭事。事極妄錯。臣之草記論勘。全爲嚴紀律杜後弊之意。而今則日月稍久。渠亦自知其非云。當此亞將乏人之時。似不必一向仍置。惶恐敢達矣。上曰。向日處分。只存體統。卿言如此。特爲敍用。可也。出擧條仍命退。諸臣以次退出。
정조 9년
乙巳三月二十四日午時。上御重熙堂。軍士房承旨入侍時。右承旨趙興鎭。假注書尹悌東。記事官金鳳顯李崑秀。以次進伏訖。上曰。炯魯之戶籍。在於丹陽。自何式年有之。又或有北道戶籍。仔細考入。賤臣承命而出。與漢城判尹。詳考回奏。仍命退。承史以次退出。
정조 9년
乙巳三月二十四日申時。上御重熙堂。承旨入侍時。右承旨趙興鎭。假注書尹悌東。記事官金鳳顯李崑秀。以次進伏訖。上曰。罪人炯采。沙場梟示時傳喩。以言辭曉喩。永興下送傳喩。則以文字書送。與地方官眼同。大會民人。曉喩坊曲。賤臣承命出傳。仍命退。承史以次退出。
정조 9년
乙巳三月二十四日酉時。上御重熙堂。坐直承旨入侍時。左副承旨李祖承。假注書尹悌東。記注官承膺祚。記事官金鳳顯。以次進伏訖。上曰。檢校直閣入侍。膺祚承命出。與徐龍輔進伏。命書傳敎曰。近來以罪人跟捕事。有出使捕校。必多貽弊外邑。況今農作方殷。平民之繹騷。誠極可悶。以此意。令廟堂星火嚴飭發捕。諸道監司處。邑驛貽弊。其他擾民之端。隨現各別洞禁。事之重者。使之狀聞事。行會。非但京校爲然。土校之憑公作挐。勢所必至。亦爲禁戢之意。一體行會。上曰。未下直守令。皆令明日辭朝。出榻敎仍命退。諸臣以次退出。
정조 9년
行都承旨李致中坐。行左承旨李得臣坐直。右承旨趙興鎭式暇。左副承旨李祖承坐直。右副承旨金魯淳坐。同副承旨李謙煥坐。注書朴能源仕一員未差。假注書尹悌東仕直。事變假注書洪義浩仕。
정조 9년
承旨前望單子入之。李謙煥落點。
정조 9년
傳于李得臣曰。新除授承旨。牌招察任。
정조 9년
傳于李祖承曰。京畿監司入侍。
정조 9년
李得臣。以義禁府言啓曰。大逆不道罪人炯采。旣已梟示。其父母妻妾子女祖孫只弟姊妹子之妻妾伯叔父兄弟之子。年歲姓名存沒居住。令漢城府考出帳籍。亦爲分付五部及各該道。應坐諸人。一一査出。成冊牒報後。依律擧行。而籍沒家産。破家瀦澤。罷守令降邑號等事。令各該司。奉承傳擧行。何如。傳曰。非兵事勿付軍門梟示。旣有受敎。而炯采則擬以北道元帥之說。不但發於諸囚供招。且渠托以記夢。許多凶言悖說。無非兵事。渠於鞫庭。亦以大逆遲晩。而特以初捧之結案句語未彰。使之勿施更捧。旋聞有徑斃之慮。付之軍門處斷。蓋以罪干兵事。合施軍律故耳。然梟示罪人之用正刑罪人律。雖有一二可據之例。此則元非常行之典。且於丙申。以未結案而用律一款。特命除之。仍作受敎。藏于王府。年前勛事。亦足爲傍照之一端。以此意。發遣都事。問議于時原任大臣。各具意見獻議。待其齊到。更爲草記。可也。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。正言李彦祜柳畊等。伏以。臣卽伏聞炯采軍門梟示之命。炯采是何等極逆。而旣捧大逆不道之結案。則今於成命之下。實不勝其驚惑抑鬱之至矣。梟示凌遲。均是用於極逆之律。而其中亦有差等之別。窮凶如此賊。極惡如此賊。而不用凌遲之律。則將用於何賊。其可曰國有法乎。臣等聚首駭憤。相率齊籲。伏乞穆然三思。亟施凌遲之當律。仍擧孥戮之典。少洩一國神人之憤焉。答曰。省箚具悉。卿等之言固當。業已用軍律矣。
정조 9년
乙巳三月二十五日辰時。上御重熙堂。左副承旨入侍時。左副承旨李祖承。記事官朴能源。記注官承膺祚。記事官金鳳顯。以次進伏訖。上曰。金吾堂上入侍。徐有隣進伏。上曰。今日已爲傳香乎。祖承曰。已爲之矣。命書傳敎曰。明陵忌辰祭。俄已受香。畿伯進詣奉審。祭物亦爲奉審後來待。上曰。注書持此傳敎。卽爲頒布。畿伯使之催促進去。賤臣承命催促。上曰。承旨前望單子入之。出榻敎仍命退。諸臣以次退出。
정조 9년
乙巳三月二十五日申時。上御誠正閣。左承旨與京畿監司入侍時。行左承旨李得臣。假注書尹悌東。記事官金鳳顯李崑秀。京畿監司金思穆。以次進伏訖。上曰。奉審無頉乎。思穆曰。陵上殿內奉審則無頉。祭物祭器祭井摘奸則精潔。祭官諸執事摘奸則無頉矣。上曰。近久不雨。可悶。畿內農事。何如。思穆曰。田麥今方向穗。而付種處則尤切待雨矣。上曰。道內更無殺獄否。思穆曰。錄啓外。無他殺獄矣。上曰。京畿監司先退。上曰。咸鏡道下送有旨。只送永興否。有旨持入。金鳳顯承命持入。上曰。此有旨。下送道伯。使之曉諭坊曲。可也。得臣曰。知義禁徐有隣。有稟達事。來詣矣。上曰。入侍。鳳顯承命出。與徐有隣偕入。上曰。詳考文案。則梟示之後。有用逆律之例乎。有隣曰。纘新興孝佃三罪人。梟示後。皆用逆律矣。上曰。先朝乙亥年。東鼎處分後。有結案後。無得追用逆律事。有受敎。故成國啓能兩賊。皆以遲晩後未捧結案。故姑未用律矣。上曰。下送河東府處絞罪人及定配罪人。姑爲囚置。鳳顯承命出傳。得臣曰。兩司方以定配罪人事。陳箚矣。罪人下送之後。若蒙允兪。則何以爲之。上曰。炯采之應坐罪人幾許。有隣曰。有二子。而一子則九歲矣。上曰。洋海之病勢方重云。招致都事。解枷善救之意。各別申飭。仍命退。諸臣以次退出。
정조 9년
乙巳三月二十五日酉時。上御重熙堂。坐直承旨入侍時。左副承旨李祖承。假注書尹悌東。記事官李崑秀尹行任。以次進伏訖。上曰。注書出去。招致吏曹祭享色書吏。今番夏享大祭時。左相勿差獻官之意。分付。賤臣承命出傳。仍命退。承史以次退出。
정조 9년
行都承旨李致中坐。行左承旨李得臣坐。右承旨李亨元坐直。左副承旨趙興鎭坐直。右副承旨李祖承坐。同副承旨李謙煥坐。注書朴能源仕一員未差。假注書李敬五仕直。事變假注書洪義浩仕。
정조 9년
李致中啓曰。右副承旨金魯淳。今日不爲仕進。卽爲牌招察任。何如。傳曰。聞有實𧏮。許遞。前望單子入之。待下批牌招察任。
정조 9년
趙興鎭啓曰。假注書尹悌東。身病猝重。勢難察任。今姑改差。何如。傳曰。允。
정조 9년
尹悌東改差。代以李敬五爲假注書。
정조 9년
趙興鎭。以訓鍊都監言啓曰。依傳敎。禁府衛立哨軍。減半把送之意。敢啓。傳曰。知道。
정조 9년
禮曹判書趙㻐疏曰。伏以。臣不忠不孝。卽一天地間僇人耳。罪釁深重。不可以復贖。身名垢穢。不可以復湔。踪地危臲。不可以復立。區區自處之義。惟有泣血訟愆。枯死窮山而已。前月辭疏。亶出於哀痛之極。而號天號父母之心也。乃蒙聖慈。曲諒其情。特解其職。臣於此。獲遂至願。感頌恩私。竊自謂從今以往。庶可以長依先壠。爲聖世閑氓矣。迺者亂賊又出。逆節畢露。親勞玉趾。頻御帳殿。凡有血氣者。莫不憤痛沬血。如臣屛蟄之蹤。雖已阻絶於朝班。而主憂方殷。凶謀難測。事關警急。義同奔問。不敢偃處田間。遂乃進伏城外。容俟天誅之底訖。更欲還歸於故山。不意春曹除旨。遽下此際。臣身自分廢棄。而聖念每勤於甄錄。臣名不入政注。而天筆輒加於舊望。似此寵渥。一猶爲榮而況再乎。感激銘佩。宜卽竭蹶出肅。而念臣從前所被人言。震懍崩迫。尙有餘怖。又於苫塊號擗之中。遭罹尤極憯毒。是豈人理之所可堪者。而抱冤茹痛。尙今苟活。抑塞弸結。死難瞑目。顧何忍彯纓拖紳。復進於榮塗乎。旣不得趨詣禁扃。祗謝恩命。則毋寧還尋鄕廬。自靖私義。而鞫事未畢。徑先引退。實非義分之所安。去就狼狽。莫知所以自措也。噫。蜂蟻微物耳。猶知君臣之義。犬馬賤畜耳。能感主人之恩。臣雖冥頑。彝性未泯。省覺猶存。夫豈蜂蟻之不若。而不能於犬馬之所能乎。況君恩浹骨。夢魂猶泣。逆獄驚心。憂憤自切。而脩門咫尺。徊徨躑躅。終未敢抗顔冒進。撫躬自悼。生不如死。伏乞聖明。俯垂哀憐。將臣新授職名及籌司兼任。竝行鐫免。治臣積逋之罪。以昭法紀。仍許放廢於丘壑。以安微分。千萬幸甚。臣治疏呈院。適當庭鞫之日。未蒙登徹。繼又連値淸齋。昧然縮伏。曠日虛縻。益增臣罪。惟願速賜譴勘焉。臣無任屛營祈懇之至。答曰。省疏具悉。卿其勿辭行公。
정조 9년
黃海監司洪秉纘疏曰。伏以。臣病旣纏身。辜恩曠職。頃以一疏。猥陳微懇。竊冀幸天地父母。終始曲遂之澤矣。辭拙誠淺。未能仰格。批旨靳允。俾臣勿辭行公。臣惶恐愕眙。大失所圖。惟當强疾自力。及時行部。而猶復宛轉縮伏。有不敢焉者。蓋以松禾逃囚李松年。捕限已迫。譴罰是俟故爾。乃者首罪之啓纔上。同罰之典不下。祗承有旨。至令臣勿待罪者。於是焉諸討捕使。竝被遞罷。而臣獨自在見職。殆若無故。臣心惶恧。已無可言。而在聖朝懲癉之政。殊欠其平矣。夫松年一亡囚耳。捕一亡囚。是一縣校所可能者。而今乃合諸營之力。過屢退之限。首尾十朔。終未獲捉。此眞所謂不可使聞者也。前後寬限。別是曠絶之恩。而聖念攸在。必欲使之自效。期於贖過。故臣與諸討捕使。日夜憧憧。嚴加督捕。譏詗遍於八路。軍校空於七營。而日數又滿。逋蹤莫追。此豈但諸討捕使之不勤於職哉。專由於臣之一介庸愚。統領非人。上不能對揚威命。下無以嚴明節制。馴而至於胥陷大戾矣。苟究其罪。臣實爲首。而臣則獨免。不得與討捕。同其科律。於法於理。豈容如此。臣若徒恃寵眷。因其倖逭。恬然晏然。抗顔蹲仍。則中外遠近之嗤笑姑勿論。卽其諸營校卒。將謂斯何。而臣亦尙可以發施號令。復責其捕亡哉。臣之不敢淟涊冒居也。決矣。顧今狗馬賤疾。轉輾沈篤。醫藥蔑效。內而癖氣衝塞。外而支節麻木。神思昏眩。起居攣澁。雖無前所陳必遞之義。目下病狀。固難驅策於時月之內。況當春事已闌。省耕政意。而無狀賤臣。情病俱苦。蠢動無路。職務全抛。臣罪至此。尤難自貰。玆敢略暴衷情。疾聲申籲。伏乞聖明。諒臣罪之不容已。察臣病之不可强。亟命鐫削臣職。仍治臣罪。以肅朝綱。以安微分。不勝幸甚。臣無任屛營祈懇之至。答曰。省疏具悉。卿其勿辭行公。
정조 9년
平安監司鄭民始疏曰。伏以。惟天惟祖宗。監佑我聖德。誕降洪休。我震邸冊禮載擧。封典順成。一國臣民。莫不抃手延頸。鼓舞歡慶。臣適滯藩維。獨阻於大庭咸簉之列。耿結下忱。歷累月而未已。仍伏念臣。濫蒙隆渥。忝叨重藩。將母榮養。歲今周矣。平生之至願始遂。藥餌之扶將無闕。到底聖恩。淪肥浹髓。母子相對。日夕感祝。在臣固榮且幸矣。凡其旬宣按察之責。必欲竭其誠力。以效圖報之萬一。而第臣才歷淺短。知識鹵莾。俗習敝壞而無以矯正。弊瘼紛氄而無以釐改。不過循常依樣。徒費厚廩。孤負分憂之寄。已不勝其赬顔汗背。而近年以來。荐遭喪禍。年紀未衰。精力頓減。居閑則茫然無所思慮。遇事則瞠然莫省商量。全乏神識。殆同罔象。雖尋常事爲之間。前忘後失。不能理會。如此而久居不知退。則其瘝重務而僨國事必矣。且臣老母風痰之症。不宜風土。長時發作。不得已捲還私次。臣之目下形勢。母子相依。有難一時離捨。則以公以私。其不可蹲因決矣。玆敢略控衷懇。仰瀆崇嚴。伏乞聖明。察臣才力之不逮。諒臣情理之難强。特許遞改。以便公私。千萬幸甚。臣無任屛營祈懇之至。答曰。省疏具悉。念卿情理。本任許遞。
정조 9년
乙巳三月二十六日辰時。上御誠正閣。同副承旨入侍時。同副承旨李謙煥。假注書尹悌東。記事官李崑秀尹行任。以次進伏訖。上曰。注書出去。承旨前望單子持入。賤臣承命持入。命書傳敎曰。除拜多日。尙無動靜。行禮曹判書趙㻐。申飭上來行公。上曰。承宣洪牧。遞來屬耳。今春民情。比昨年。何如。謙煥曰。昨秋豐登。故民情比昨年稍勝矣。上曰。元戶幾許耶。謙煥曰。一萬二千五百戶矣。仍命退。承史以次退出。
정조 9년
乙巳三月二十六日巳時。上御重熙堂。軍士房承旨入侍時。左副承旨趙興鎭。假注書尹悌東。記事官李崑秀尹行任。以次進伏訖。上曰。注書出去。夏享大祭報府持入。賤臣承命持入。又命假注書望筒書入。賤臣承命持入。命書傳敎曰。軍兵之許久勞苦可悶。禁府圍立哨軍。減半把送事。分付。命書傳敎曰。向日賞典。只從書啓爲之。而續見儀軌。告祭時。有執事儒生矣。景慕宮胎室加封時。執事儒生。令本道各給紙筆墨後。狀聞事。分付。命書榻敎曰。禮曹判書上疏入之。賤臣承命持入。命書傳敎曰。禮判闋服之後。旣無所遭人言。初疏再疏。輒言情地之臲卼何也。且旣承批。行禮曹判書趙㻐牌招。申飭行公。仍命退。承史以次退出。
정조 9년
乙巳三月二十六日酉時。上御重熙堂。坐直承旨入侍時。左副承旨趙興鎭。假注書李敬五。記事官金鳳顯李崑秀。以次進伏訖。上命書黃海監司洪秉纘疏批。仍命讀諸公事。興鎭讀奏訖。命退。承史以次退出。
정조 9년
行都承旨李致中坐。行左承旨李得臣坐。右承旨李亨元坐。左副承旨趙興鎭坐。右副承旨李祖承坐直。同副承旨李謙煥坐直。注書朴能源仕一員未差。假注書李敬五仕直。事變假注書洪義浩仕。
정조 9년
傳于李致中曰。禮房承旨入侍。
정조 9년
玉堂前望單子入之。校理金方行。修撰安策落點。
정조 9년
以軍器寺進上筒造成時。監造官書啓。傳于李亨元曰。問于本寺。再次監董則陞敍。初次則內下筒一部賜給。
정조 9년
以軍器寺進上筒造成時。使役書員等書啓。傳于李亨元曰。自本寺考例施賞。
정조 9년
備邊司薦望。以鄭一祥爲平安監司。
정조 9년
以平安監司下批政事取稟。傳于李致中曰。當日爲之。
정조 9년
李致中啓曰。卽者吏曹假郞廳來言。今日爲政事命下。而判書李命植。參判徐有防。參議黃昇源。俱以病不來。不得開政云。判書李命植。參判徐有防。參議黃昇源。卽爲牌招開政。何如。傳曰。允。
정조 9년
李致中啓曰。吏曹判書李命植。參判徐有防。參議黃昇源牌不進罷職傳旨及推考傳旨。今方捧入。而開政命下之後。如是違牌。不卽擧行。事甚未安。判書參判。更卽牌招。何如。傳曰。旣無情勢。至請三牌。此何所據。此啓辭勿施。參議傳旨。亦爲勿施。使之卽爲開政。
정조 9년
有政。吏批。判書李命植式暇。參判徐有防。參議黃昇源進。行都承旨李致中進。以趙㻐爲戶曹判書。鄭福煥爲司書。金鍾秀爲知經筵。鄭尙淳爲宗簿提調。鄭民始爲司僕提調。李在簡爲平市提調。李秉模爲活人提調。李亨逵爲氷庫提調。平安監司單鄭一祥。兼掌令李泰永減下。承文著作單朴東俊。贈承旨白尙友。戶參例兼。慶尙左兵使白師誾考。
정조 9년
兵批。判書趙時俊進。參判李文源病。參議安聖彬入直進。參知柳誼病。右承旨李亨元進。護軍趙圭鎭。司直鄭民始金魯鎭李集斗鄭萬始。司果李敬一。
정조 9년
傳于李謙煥曰。新除授戶曹判書。牌招察任。
정조 9년
以洪忠監司狀啓。石城縣大同失火事。傳于李祖承曰。稅穀之裝發後臭載。雖或聞之。裝運未發。稱以失火。此前所未聞之擧。國穀欠縮。猶屬細事。荐饑之餘。且當窮春。捧稅之時。民力之殫竭。如在目中。及今反以燼餘沈濕之米。勒給民間。使之星火改色。誠有所不忍者。若依拯劣米例。待秋分徵。亦豈恤民隱之意。寧失六百包穀物。不欲爲此剝民之政。今番特以本色上納。雖升合之穀。切勿更侵於民間。可也。如是下敎之後。該邑稱以上納補縮。有斂民之擧。道伯各別詳細廉探。具由狀聞。大抵護送之不勤。當有罪科。況此境內失火乎。該守令待畢納。令該府拿問處之。如已分給民間。亦不更爲督捧。但令待秋成。分徵爲可。惠堂知悉。以此意措辭行會。
정조 9년
李祖承。以弘文館言啓曰。本館下番闕直。事甚未安。修撰成種仁安策。副修撰金履鏞兪漢敬。竝卽牌招。以爲推移入直之地。何如。傳曰。俱是無故行公之人。則循例替直。可也。豈可無端請牌乎。此等草記。曲循捧入。當該承旨。從重推考。此草記勿施。可也。
정조 9년
李謙煥。以戶曹言啓曰。文昭殿碑閣蠶壇碑閣淨業院碑閣追慕洞碑閣流霞亭。依定式發遣本曹郞廳奉審。則文昭殿碑閣雨漏二庫。蠶壇碑閣雨漏一庫。西邊紅箭門破傷。追慕洞碑閣。女防草一張。墻垣瓦子。間間脫落。淨業院碑閣。御製懸板。片鐵折傷。流霞亭雨漏一庫。千慕堂雨漏三庫。萬懷堂雨漏一庫。中門一間及南墻五間頹圮。四面墻垣瓦子。庫庫脫落。以上有頉處。分付各該司。使之卽速修改之意。敢啓。傳曰。知道。
정조 9년
李謙煥。以戶曹言啓曰。慶熙堂差備內外。依定式發遣本曹佐郞臣李晩秀。與衛將臣全命。眼同奉審後。別單書入。而前後執頉處修改。擇日擧行。何如。傳曰。允。
정조 9년
李謙煥。以戶曹言啓曰。臣一祥。與佐郞臣尹羲厚。工曹參判臣鄭宇淳。佐郞臣李潞秀。依定式進詣於義本宮。奉審則啓慶軒雨漏三庫。薍簾五浮破傷。樂善齋西邊雨漏三庫。付椽上蓋板二立腐傷。四面墻垣瓦子。間間脫落。分付各該司。使之卽速修改。而亦令本曹郞廳。監董擧行之意。敢啓。傳曰。知道。
정조 9년
李謙煥。以戶曹言啓曰。時御所各處墻壁垣宇。依定式發遣本曹佐郞臣李晩秀。與兵曹參知臣柳誼。佐郞臣李東埴。東所衛將臣金麟瑞。西所衛將臣洪檊。南所衛將臣白鳳麟。北所衛將臣李漢一。眼同看審後。有頉處。別單書入。而修改則擇日擧行。何如。傳曰。雨漏處。來月念後修改。墻垣頹圮處。待下敎擧行。可也。
정조 9년
李亨元。以備邊司言啓曰。恩彦君房。金川郡所在筒畓。不得收稅委折。因傳敎。發關査問矣。卽見黃海監司洪秉纘査報則以爲。昨秋宮監孫哥。下來該邑。看檢收獲。兩筒已起墾處。當年分半。稷八石租一石十斗。而稷六石則作錢六兩。竝與零餘穀物。而仍爲持去後。更不下來。故晩穀之追後打作。分半租二十二斗。則留置於作人等處。晩稻荐被水災。穀頭生角。實無可食之四十束。亦爲刈置。以待宮監之下來。至於加耕捧稅一款。初無自官收捧之事云矣。兩筒所收。雖甚零瑣。所謂宮監孫哥之或爲作錢消融。或爲抛棄不念。致使宮房收獲之穀。終歸虛地之狀。誠爲痛惡。其從中欺隱。潛自幻弄之罪。令該曹從重懲治後。偸食錢穀。沒數徵出。還給宮房之意。分付。何如。傳曰。允。
정조 9년
李亨元。以備邊司言啓曰。卽見喬桐府使李文德報本司牒辭則以爲。本邑元還各穀。連因停減。數甚不敷。而餉米亦漸耗縮。當年還分之數。只是七百十九石。還民則將至一千二百餘戶。以此穀數。分排於受還之戶。太不相當。留庫中。限三分二。特許加分爲請矣。本府以海島殘邑。生穀之道。比陸爲難。農民種糧。全靠還上。而近年以來。連値停減。毋論餉還。厥數大縮。穀物與戶數之無以排分。誠如所報。一依牒辭。餉米留庫中。限三分二。特許加分。以爲接濟勸農之地。何如。傳曰。允。
정조 9년
李謙煥。以訓鍊都監言啓曰。弘濟院近處。聞有惡虎。禁軍戰馬被傷云。故聞甚驚駭。使善放砲手。追探虎跡矣。今日弘濟院寺洞。豹虎一頭。果爲捉得。依例封進。京城至近之地。有此虎患。而旋卽捉納。極爲嘉尙。先殺砲手金德三。三升一疋。木綿二疋。布子一疋。再殺砲手南汝昌。三升一疋。木綿二疋。三殺砲手張汝福。木綿一疋。布子二疋。從厚施賞之意。敢啓。傳曰。知道。封進皮張。卿處賜給。砲手加賞。考例題給事。分付戶曹。
정조 9년
李謙煥。以刑曹言啓曰。猥濫擊錚人李興福盧建星等。移文畿營捉來。嚴勘草記批旨內允。其中盧哥。分揀可也事。命下矣。事目內。非四件。衛外擊錚。凡係猥濫。事理重者。遠地定配。依事目。李興福咸鏡道明川府定配所。卽爲押送。盧建星分揀放送之意。敢啓。傳曰。知道。
정조 9년
刑曹啓目粘。義州囚推罪人崔聖倜獄事。極爲猥越。依狀請嚴勘之意。分付。何如。判付啓。旣云訟父之冤。則不可謂之彰母惡。本獄之外。事係倫常。不可遽然判下。與曾經道伯爛議。發遣郞官。問議于大臣。指一論理稟處爲良如敎。
정조 9년
安川君烓疏曰。伏以。臣父母墳山。在於京畿廣州地。久闕省掃。感深霜露。日昨呈辭。幸蒙恩暇。適會臣之子厚聖厚重。相繼登科。方擬率往榮墳。而仍伏念臣祖父母墳山。在於果川地。曾祖父綾原大君貞孝公臣俌墓。在於楊州地。相距不遠。區區私心。竊欲歷拜伸情。而歷省先壠。亦有前例之可據。玆不避猥越。仰暴私懇。伏乞聖慈。俯察微誠。特賜矜許。俾伸至情。千萬幸甚。臣無任屛營祈懇之至。答曰。省疏具悉。卿其依所請往省。仍傳曰。大君墓省掃時。澆奠床。依例備給。
정조 9년
同知李憲默疏曰。伏以。臣遠伏嶺外。癃病日深。作一癈棄之物。昨秋王世子冊封盛禮。乃宗社莫大之慶。八域含生之類。莫不歡欣蹈舞。而如臣殘喘。無路趨造於百僚呼嵩之班。至今惶蹙。不知所以措躬也。噫。臣旣無一分才識之可取。又無踐歷功勞之可記。而位至宰列。榮極蓬蓽。莫非我殿下。追念臣先祖餘恩。推及於譾劣無似之身也。寵渥有丘山之重。報效蔑絲毫之微。自顧多忸。人謂斯何。臣半歲京邸。冒沒供職者。蓋爲等待冊禮。獲瞻盛儀。而賤疾漸劇。勢難留滯。受暇南歸。宿願莫遂。是爲臣平生之恨。而耿耿向日之衷。豈以進退而有間哉。臣伏奉昨年七月初七日。內賜貽燕綸音下者。一篇絲綸。無非爲元良求助群下。鎭安朝著。以武王之貽成王之燕。反復曉告。丁寧懇惻。有若父母之敎其子。爲今日臣子者。孰不感動警惕。而惟彼夏賊。獨何心腸。御墨未乾。縟禮只隔。而敢投凶書。甘爲千萬古劇賊也。伊日凶書。諸臣莫見。輿憤益鬱。心骨俱顫。其兇肚逆腸。與述趾諸魁。一串貫來。雖支分而節解。食肉而寢皮。猶不足以雪其憤也。惟我殿下。或恐蔓延。惟思鎭安。只施戮市之常刑。不加鋤蔓之嚴法。窩窟未破。萌孽潛滋。亂逆無止息之日。朝廷無靖帖之期。又安知包藏禍心。復如夏賊者。伏在何處。此非所以貽燕之謨。而亦非所以鎭安之道也。伏願殿下。廓揮乾斷。自今以往。必嚴加鋤治。絶其根本。然後朝著可安。朝著安。然後貽燕可期。而澧水有芑之詠。不獨專美於周家矣。臣非不知越俎後時之嫌。而討逆大義。人得以共之。故不勝憂憤之忱。敢效執藝之諫。伏乞聖明。不以人癈言。而留心採納焉。首春歲時。特降優老之典。賜給米肉。臣亦以犬馬之齒。猥受恩餽。仰念聖意。已極感惶。矧又千萬夢外。記念微臣於萬幾之中。加給歲饌。恩眷荐疊。臣伏承傳諭有旨。九頓雙擎。感淚自零。雖隕首結草。何以報其萬一耶。瞻天戀闕。秪切岡陵之祝而已。第伏念臣身旣退。則臣職不當仍冒。竊謂該曹。卽應啓遞。已過一年。至于今日。則實非臣所料也。臣所居窮僻。其已遞與否。旣未得聞。近伏聞臣姓名。尙在舊職。臣震駭惶惕。莫省攸措。本司雖曰養老閒窠。在京帶銜者。有時或參於賀禮候班。則不可謂全無供職之事。而在此遐外者。虛帶實職。廩祿自如。不但分義惶悚。事體尤極未安。且臣癃癈病狀。朝暮垂盡。扶舁蠢動。已無其望。玆敢從縣道。略控短章。仰暴血懇。伏乞聖慈。天地父母。俯諒情勢。亟賜鐫改。以肅朝綱。以安私分。千萬幸甚。臣無任屛營祈懇之至。答曰。省疏具悉。豈欲鎭安而然哉。夏賊一人之出。卽天地間變怪。寧有二夏賊。已將此意。悉諭諸臣疏批矣。米肉加給。蓋出優老之典。卿其勿辭。俟少間上來肅命。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。校理趙興鎭申耆。副校理嚴思憲。正言李彦祜柳畊。修撰成種仁。副修撰金履鏞兪漢敬啓曰。請黜置罪人鄭致達妻。亟令王府。快正典刑。以洩神人之憤。請物故罪人德相。亟施孥籍之典。請還寢黑山島圍籬安置罪人龜柱。羅州牧定配之命。仍令王府。設鞫嚴問。夬正王法。答曰。不允。
정조 9년
大司憲洪檢。大司諫朴天行。執義李思祚。司諫姜。掌令沈興永朴長卨。持平李永穆鄭觀輝。獻納李勉兢。正言李彦祜柳畊啓曰。請養遂獻遂。竝令王府。設鞫嚴問。還寢會遂絶島定配之命。仍令王府。設鞫得情。請還寢李觀源定配之命。更令王府。設鞫得情。請遲晩後勿故罪人啓能。亟施孥籍之典。請令王府。一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。請亟寢煥億島配之命。仍令王府。加刑得情。夬施王章。請亟令王府。夏賊之親屬奴傔。嚴加訊問。請亟寢夏賊子女。待年用法。及斗恒爲奴之命。仍令王府。劃卽正法。少洩一國臣民之憤。答曰。不允。
정조 9년
持平鄭觀輝啓曰。請大靜縣爲奴罪人金壽賢。依律處斷。請興陽縣爲奴罪人河翼龍。珍島郡移配爲奴罪人金重得。亟令王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。快正王法。請薪智島荐棘罪人瑩中。設鞫嚴問。快施當律。請物故罪人國榮。亟施孥籍之典。請捕廳罪人煥九。亟令王府。嚴加鞫問。快正典刑。請亟寢李魯春島配之命。仍令王府。還囚南間。設鞫嚴問。期於得情。請尹得孚。嚴鞫得情。答曰。不允。
정조 9년
正言柳畊啓曰。請大靜縣爲奴罪人金壽賢。更令王府。設鞫嚴問。依律處斷。請爲奴罪人河翼龍金重得。亟命王府。設鞫得情。快正王法。請大靜縣定配罪人聖中。亟令王府。設鞫嚴問。期於得情。夬正王法。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府。嚴鞫得情。快正王法。請恒善支屬。亟命散配。時謙兄弟。竝投絶島。以嚴隄防。請荐棘罪人瑩中。亟令王府。設鞫嚴問。快施當律。請巨濟府絶島安置罪人朴宗集。亟令王府。拿鞫得情。施以當律。請逆賊尙魯。亟施孥籍之典。請物故罪人國榮。亟施孥籍之典。請爲奴罪人夢獜。定配罪人崔鍾岳。放送罪人鄭聖休。亟令王府。更爲設鞫。期於得情。各施當律。請甲山府竄配罪人樂彬。亟令王府。設鞫嚴問。施以當律。請還寢煥程發配之命。仍令王府。竝囚煥程煥九。嚴訊取服。各施當律。請特寢李魯春島配之命。仍令王府。還囚南間。設鞫嚴問。期於得情。請尹得孚。亟令王府。嚴鞫得情。答曰。不允。